এদিকে উপজেলা নির্বাহী কর্মকর্তা এএফএম এহতেশামূল হক ঘটনাটি নিয়ে বিকেলে তার দফতরে জরুরি সভার আয়োজন করেন। সভায় উপজেলার বিভিন্ন পর্যায়ের কর্মকর্তাসহ  নির্বাচনে দায়িত্বপ্রাপ্ত রিটার্নিং কর্মকর্তারা উপস্থিত ছিলেন। সভার সিদ্ধান্ত অনুযায়ী সোমবার রাতে উপজেলা নির্বাচন কর্মকর্তা মাহফুজুর রহমান বাদী হয়ে দামুড়হুদা থানায় একটি মামলা দায়ের করেন।  দামুড়হুদা থানার ওসি আসাদুজ্জামান মুন্সী জানান, সরকারি কাজে বাধা দেয়ার অভিযোগে রাত ৮টায় একটি মামলা দায়ের করা হয়েছে। এ মামলায় দুজনকে গ্রেফতার করা হয়েছে। এরা হলেন- রিকাত আলী ও আহসান হাবীব। দুজনই এজাহারভুক্ত আসামি।